Površina i opseg

1. Duljine stranice pravokutnika iznose 64 cm i 21 cm. Kolika je površina kvadrata koji ima opseg dvostruko veći od pravokutnika?

2. Opseg je kvadrata 48 dm.

a) Kolika mu je površina?

b) Kolika je površina kvadrata čija je stranica četverostruko dulja od duljine stranice zadanoga kvadrata?

3. Nacrtaj kvadar duljine stranice 8 cm i odredi mu vrhove.

a) Nacrtaj dijagonale.

b) Ispiši sve trokute koje vidiš na slici.

c) Kolika je površina najmanjega trokuta?

4. Majstori prekrivaju krovište crepovima duljine 15 cm i širine 10 cm. Obje su strane krova u obliku pravokutnika duljine 20 m i širine 15 m. Koliko je crijepa potrebno za prekrivanje krovišta?

5. U jednoj se kutiji nalazi 100 pločica duljine 16 cm i širine 5 cm.

a) Kolika je ukupna površina svih pločica?

b) Koliko je pločica potrebno da bi se popločao pod duljine 5 m i širine 71 dm?

6. Oranica ima duljinu 42 m i širinu 8 m. Jedan seljak traktorom preore 8 m² oranice za 10 minuta.

a) Koliko je vremena potrebno seljaku da preore cijelu oranicu?

b) Koliko bi seljaka trebalo istodobno orati da bi oranica bila preorana za jedan sat?

7. Pola kuhinje ima oblik kvadrata duljine 4 m, a pola pravokutnika duljine 3 m i širine 5 m. Kolika joj je površina?

8. Na zidu duljine 80 dm i širine 463 cm izbušene su rupe gdje će se postaviti prozori duljine 150 cm i širine 2 m. Kolika je sad površina zida?

9. Na krovu koji ima oblik kvadrata i površinu 64 m² postavit će se prozori koji će zauzeti četvrtinu krova.

a) Kolika je duljina krova?

b) Kolika je površina prozora?

10. Učenici 4. razreda prekrili su pano svojim radovima. Svaki rad ima duljinu 30 cm i širinu 20 cm. Koliko je radova na panou ako je duljina panoa 2 m, a širina 120 cm?